Cuneiform Tablet OAA 1 3 (RC 1749b)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šur-i-dí-ma a-na a-lá-ḫi-im a-šur-na-da ì-lí-a-lim ù a-šur-ta-ak-lá-ku qí-bi-ma 8 {TÚG}ku-ta-nu i-a-ú-tum 1.5 ma-na AN.NA a qá-tí-šu a-dí-in ḫa-mu-uš-tí ANŠE mì-ma a-nim i-a-um 1 {TÚG}ku-ta-nu-um ša ṭá-áb-ṣí-li-a-šur 1 ku-tí-nim ša IŠTAR-pí-lá-aḫ a-na ì-lí-a-lim dí-na mì-ma a-nim a-lá-ḫu-um na-áš-a-ku-nu-tí 8 TÚG a-ni-ú-tim ù 15 TÚG.ḪI.A ša en-nu-um-be-lúm ub-lá-ku-nu-tí-ni ŠU.NÍGIN 23 TÚG.ḪI.A a-ni-ú-tim a-na ni-kà-sí-a a-na É kà-ri-im i-ta-dí-a a-na ì-lí-a-lim qí-bi-ma lu-qú-ut-kà lu pá-ni-tám lu wa-ar-ki-tám za-ki-am-ma tí-ib-am-ma a-tal-kam a-pu-tum i-nu-mì KÙ.BABBAR ša a-lim{ki} iš-ta-pu-ku-ni qá-tám i-a-tám ù ša a-šur-na-da šu-uq-lá a-wa-at a-lim{ki} da-na-at a-pu-tum iḫ-da-ma KÙ.BABBAR šu-uq-lá